Here is a page extracted from Wikipedia that may contain CSS, HTML, and a lot of unformatted text.

Title: روبيرتو كافالى
Content: روبرتو كافالى Roberto Cavalli مصمم ايطالى اشتهر بتصاميمه الملفته والجذابه. اتولد فى سنة 1940 سليل لعيله فنيه, جده هو الرسام المعروف فى القرن التسعتاشر " جوسبى روسى ". درس كافالى الفنون و صناعة المنسوجات, بعدها بدا عمله الخاص كمصمم ازياء. فى سنة 1970 اطلق روبرتو كافيلى اول مجموعه ازياء جاهزه, و فى سنة 1972 افتتح اول متجر ليه فى ساينت تربوز, استمرت الشركه بالتوسع لحد ما وصلت فروعها لاكتر من 50 دوله. اتوسعت روبرتو كافلى و شملت الملابس الرجاليه, الاكسسوارات, الملابس الداخليه و العطورات.

دخلت روبرتو كافلى عالم العطور فى سنة 2002 مع اطلاق اول عطر نسائى ( روبرتو كافلى ) بعده فى سنة 2003 كمان ( روبرتو كافلى ) للرجال. روبرتو كافلى كان بيقدم عطوراته فى زجاجات رائعه بيميزها رسوم او طباعه للحيوانات زى الافعى, و بيتعاون كافلى فى انتاج العطور مع شركة " اى تى اف ". بتمتلك روبرتو كافلى اليوم مجموعه من 29 عطر, تم اصدار اقدمها فى سنة 2002, و احدثها فى سنة 2016 عطر ( باراديوس ازورو ) للستات.

الانتقادات 
فى سنة 2004, انتقدت منظمة لحقوق الانسان الهندى (Hindu Human Rights) روبرتو كافالى, لما طرح الاخير فى الاسواق تصاميم لملابس داخليه للستات, زى البكينى و غيره, مطبوعه عليها صور لآلهة الهندوس ( صممت خصيصا لمحلات هارودز ) و اعتبرت دا انتهاك صارخ لمقدساتهم الدينيه. بعد موجه من الاحتجاجات و المظاهرات, سحبت شركة كافالى فى نهاية المطاف الملابس من الاسواق, و قدمت اعتذارات رسميه للمنظمه.

فى سنة 2014, اتهم تلامذة مكتب للتصوف الاسلامى روبرتو كافالى بانتحاله لرمز من الرموز الدينيه لمكتبهم و المحمى حسب حقوق الطبع و النشر, و طلبت منه يشيل الرمز من تصاميم مجموعته "جاست كافالى". كمان طالبته يوقف اعلاناته التجاريه المستعمله للرمز كايحاء للاغواء و للسعه الثعبان, و اللى بيمثل استهانه للمعنى الروحى للرمز بالنسبه للى استعمله ليه, و تعدى على الحقوق الناتجه عن التسجيل الرسمى للرمز.

لينكات برانيه

مصادر 

هوت كوتور
بارفان
مصممين ازياء
ادوات تجميل